**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 195**

(protokols Nr. 7, 21. p.)

**Par dzīvojamai mājai Ozolu iela 16, Madonā, Madonas novadā, funkcionāli nepieciešamā zemesgabala noteikšanu**

Madonas novada pašvaldības dome 2025. gada 31. janvārī pieņēma lēmumu Nr. 18 “Par dzīvojamai mājai Ozoli iela 16, Madonā, Madonas novadā, funkcionāli nepieciešamā zemesgabala pārskatīšanas uzsākšanu” (protokols Nr. 2, 16. p.), ar kuru nolemts pārskatīt daudzdzīvokļu dzīvojamai mājai Ozolu ielā 16, Madonā, Madonas novadā, funkcionāli nepieciešamā zemes gabala robežas. Ar Madonas novada pašvaldības 2023. gada 27. jūlija saistošo noteikumu Nr. 12 “Par dzīvojamai mājai funkcionāli nepieciešamā zemesgabala pārskatīšanu” (apstiprināti ar Madonas novada pašvaldības domes 2023. gada 27. jūlija lēmumu Nr. 455 (protokols Nr. 11, 16. p.)  9. punktu noteikts, ka Madonas novada pašvaldība “Madonas novada pašvaldības domes lēmumu par dzīvojamai mājai funkcionāli nepieciešamā zemesgabala pārskatīšanas uzsākšanu vai atteikšanu, publicē Pašvaldības tīmekļvietnē www.madona.lv”; 12. punktu noteikts, ka “Priekšlikumu Nekustamo īpašumu pārvaldības un teritoriālās plānošanas nodaļa nosūta izvērtēšanai un viedokļa sniegšanai dzīvojamai mājai funkcionāli nepieciešamā zemesgabala pārskatīšanas procesā iesaistītajām personām un iestādēm, Dzīvokļu īpašniekiem vai dzīvojamās mājas pārvaldniekam, zemes īpašniekam; dzīvojamai mājai funkcionāli nepieciešamā zemesgabala pārskatīšanas ierosinātājam.

            Madonas novada pašvaldība informēja, ka iesaistītajām pusēm ir tiesības 30 dienu laikā no projekta priekšlikuma publicēšanas Madonas novada pašvaldības tīmekļvietnē [www.madona.lv](http://www.madona.lv/), sniegt savu viedokli un argumentus par piedāvāto projekta priekšlikumu.

Madonas novada pašvaldības Nekustamo īpašumu pārvaldības un teritoriālās plānošanas nodaļa pēc augstākminētā termiņa beigām ir saņēmusi dzīvojamās mājas Ozolu iela 16, Madonā kopības pārstāves Karīnas Bērziņas iesniegumu (reģistrēts Madonas novada pašvaldībā ar reģ. Nr. 2.1.3.6/25/659), kur dzīvokļu īpašnieki sniedz viedokli, ka piekrīt Madonas novada pašvaldības domes 2025. gada 31. janvārī pieņemtajam lēmumam Nr. 18 “Par dzīvojamai mājai Ozolu ielā 16, Madonā, Madonas novadā, funkcionāli nepieciešamā zemesgabala pārskatīšanas uzsākšanu” (protokols Nr. 2, 16. p.). Citi iebildumi vai priekšlikumi noteiktajā termiņa nav saņemti.

Ņemot vērā iepriekš minēto, Pamatojoties uz likuma “Par valsts un pašvaldību dzīvojamo māju privatizāciju” 28. panta trešo daļu, Administratīvā procesa likuma 70. panta pirmo daļu, 76. panta otro daļu, 79. panta pirmo daļu, uz Piespiedu dalītā īpašuma privatizētajās daudzdzīvokļu mājās izbeigšanas likuma 5. panta ceturto un piekto daļu, Madonas novada pašvaldības saistošajiem noteikumiem Nr. 12 “Par dzīvojamai mājai funkcionāli nepieciešamā zemesgabala pārskatīšanu”, Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” 3., 7., 18., 21. punktu, Ministru kabineta 2013. gada 30. aprīļa noteikumu Nr. 240 ”Vispārīgie teritorijas plānošanas, izmantošanas un apbūves noteikumi”11. punktu, Ministru kabineta 2006.  gada 20. jūnija noteikumiem Nr. 496 “Nekustamā īpašuma lietošanas mērķa klasifikācija un nekustamā īpašuma lietošanas mērķu noteikšanas un maiņas kārtība”, ņemot vērā 16.04.2025. Uzņēmējdarbības, teritoriālo un vides jautājumu komitejas atzinumu, ņemot vērā 16.04.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt daudzdzīvokļu dzīvojamai mājai Ozolu ielā 16, Madonā, Madonas novadā, īpašuma kadastra numurs 7001 501 0024 (būvju kadastra apzīmējums 7001 001 1221 001 un 7001 001 1221 002) funkcionāli nepieciešamo zemes gabalu 0.1010 ha platībā (kadastrālās uzmērīšanas laikā platība var tikt precizēta), saskaņā ar pielikumu Nr. 1.
2. Noteikt šī lēmuma 1.punktā minētā nekustamā īpašuma ar kadastra numuru 7001 501 0024 apstiprinātajam funkcionāli nepieciešamajam zemes gabalam nekustamā īpašuma lietošanas mērķi – vienstāva un divstāvu daudzdzīvokļu māju apbūve (kods 0701) - 1010 m2 platībā.

Pielikumā Nr.1: Funkcionāli nepieciešamā zemesgabala projekts.

Domes priekšsēdētājs A. Lungevičs

*Ļ Čačka 28080793*